الفصل فی الملل والاہواء والنحل

الفصل فی الملل و الاحواء و النحل ابن حزم اندلسی کی کی ایک کتاب ہے جو ادیان و فرق کی تحقیق اور ان کے مابین موازنہ پر مشتمل ہے۔
 ناشر کا تعارف: یہ کتاب ان اقوام کے عقائد کے مطالعے پر مشتمل ہے جو غیر اسلامی مذاہب سے تعلق رکھتی ہیں، جیسے سورج اور ستاروں کے پجاری، نصرانی، ہندوستانی حکما، بت پرست اور دیگر بہت سے مذاہب۔ اسی طرح اسلامی فرقوں جیسے معتزلہ، جہمیہ، قدریہ، شیعہ اور دیگر فرقوں کے نظریات اور مذاہب کا بھی تفصیلی جائزہ لیا گیا ہے۔ اس اشاعت میں مفید حواشی بھی شامل کیے گئے ہیں جو موضوع کو بہتر طور پر سمجھنے میں مدد دیتے ہیں۔
 ادیان و فرق پر جرأت مندانہ اور علمی نقد و تحقیق 
یہ کتاب اپنی طرز کی دیگر کتابوں سے اس لحاظ سے ممتاز ہے کہ اس میں بڑی جرأت کے ساتھ تنقید کی گئی ہے، فکر کی پختگی نظر آتی ہے، مختلف فرقوں کے نظریات پر گہرائی سے بحث کی گئی ہے اور ان کا ردّ انھی کے اصولوں کی بنیاد پر کیا گیا ہے۔ پھر قرآنِ مجید کی محکم آیات اور صحیح احادیث کی طرف رجوع کیا گیا ہے اور عقلی بدیہیات کا بھی بھرپور استعمال کیا گیا ہے۔ بلا شبہ یہ طریقہ تحقیق میں سب سے زیادہ مستحکم طریقہ ہے۔ چنانچہ یہ کتاب کسی بھی فرقے کی کوئی بھی شبہہ یا اعتراض باقی نہیں رہنے دیتی بلکہ انھیں مکمل طور پر واضح اور خاموش کر دیتی ہے اور یہی اس بات کا سبب ہے کہ ابن حزم کے مخالفین بہت زیادہ ہوئے۔

ابن حزم نے اس کتاب کی تصنیف میں تقریباً بیس سال صرف کیے اور مسلسل اس کی اصلاح و اضافہ کرتے رہے حتیٰ کہ ان کی وفات ہو گئی۔ بعض کا کہنا ہے کہ یہ کئی کتابوں کا مجموعہ ہے جو بعد میں ایک کتاب کی صورت میں جمع کر دی گئی، کیونکہ اس میں النصائح المنجیۃ بھی شامل ہے جو بذاتِ خود ایک مستقل کتاب ہے۔ تاہم درست بات یہی ہے کہ یہ ایک ہی کتاب ہے، اگرچہ اس میں ابن حزم کی بعض پرانی تحریریں بھی شامل ہیں۔ حال ہی میں دو سعودی محققین نے جامعہ امام محمد بن سعود الاسلامیہ میں اس کی تحقیق مکمل کی ہے۔ابن حزم، الفصل في الملل والأهواء والنحل، تحقیق: د. محمد إبراهيم نيل وآخر، جامعہ امام محمد بن سعود الإسلامیة، ریاض، جلد 1، صفحہ 15۔

 حوالہ جات 

زمرہ:مخطوطات
زمرہ:مسیحیت پر تنقیدی کتابیں
زمرہ:کتب ابن حزم
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ
زمرہ:تاریخ مذاہب
زمرہ:علم کلام